Hukuma na kokarin shawo kan rikicin Mambila | Siyasa | DW | 22.06.2017
Hukuma na kokarin shawo kan rikicin Mambila
A yayin da ake ci-gaba da zaman dardar a karamar hukumar Sardauna dake cikin jihar Taraba, gwamnatin Tarayyar Najeriya ta ce ta tura karin soja don magance lamarin
Tun a cikin tsakiyar makon jiya ne dai wani rikicin fili a tsakanin kabilun Mambila da Fulani ya rikide zuwa babban rikicin da ya kai ga asarar rayuka na Fulani kusan dari dama raunata shanu kusan 17,000.
Wani taro na manema labarai a banagaren wata kungiyar kare muradi na fulanin yankin na tsaunin Mambila dai, ta bukaci kaddamar da dokar tabaci a daukacin jihar ta Taraba, bayan abin da ta kira kau da kai na gwamnatin jihar wajen kyale kisan na Fulani.
Kungiyar kare fulanin wace aka sani da Pastoral Resolve, ta bakin sakatarenta da ke riko Dakta Sale Momale, ta zargi hukumomin yankin da hana bada agaji ga fulanin da rikicin ya rutsa da su, tare kuma da toshe kafofin isar da taimako a cikin yankin. Ko da yake gwamnatin jihar ta Taraba tuni ta yi watsi da wannan tuhumar da ake yi mata.
Muhimman kalmomi Taraba, Gembu, Mambila, Nguroje
Permalink http://p.dw.com/p/2fD8Z
Kamaru na kula da 'yan gudun hijirar Taraba 17.07.2017
Kimanin mutane dubu bakwai da shanu fiye da dubu biyu suka tsallaka daga Najeriya zuwa kasar Kamaru, saboda rikicin Jihar Taraba. Lamarin da ya janyo matsalolin ayyukan jin kai a bangaren kasar Kamaru.